বজায় রয়েছে জাঁকিয়ে শীত, হাড় কাঁপানো ঠান্ডা কতদিন থাকবে ? কী জানাচ্ছে হাওয়া অফিস

ওয়েবডেস্ক-  বঙ্গে এবার কাঁপিয়ে দিচ্ছে শীত (Winter)। আপাতত ঠান্ডার ব্যাটিং চলবে, এমনটাই জানিয়েছে আবহাওয়া দফতর (Weather Office)। তাপমাত্রাও (Temperature) একই রকম থাকবে। আজ, কাল, পরশু তাপমাত্রা সামান্য বৃদ্ধি পেলেও ফের বৃহস্পতিবার থেকে পারদ পতন। পৌষ সংক্রান্তিতেও (Paush Sankranti) একই রকম ঠান্ডার পরিস্থিতি। দক্ষিণবঙ্গের পশ্চিমের জেলাগুলিতে কনকনে ঠান্ডা। সর্বনিম্ন তাপমাত্রা ৭ থেকে ১০ ডিগ্রির আশেপাশে ঘোরাঘুরি করছে।

গাঙ্গেয় বঙ্গে পারদ দশ থেকে বারো ডিগ্রিতে ঘোরাফেরা করবে। উত্তরবঙ্গেও (North Bengal) হাড়কাঁপানোর ঠান্ডা বজায় থাকবে। আবহাওয়া ভোরের দিকে কুয়াশার (Fog) কারণে একাধিক জেলায় দৃশ্যমানতা কমবে। দক্ষিণবঙ্গে আগামী কয়েকদিন ভোর ও সকালবেলায় হালকা থেকে মাঝারি কুয়াশার দাপট বজায় থাকবে। এক থেকে দুটি জায়গায় ৯৯৯ থেকে ২০০ মিটারে মধ্যে থাকবে। তবে দক্ষিণবঙ্গে তুলনায় উত্তরবঙ্গে কুয়াশার প্রভাব বেশি থাকবে। আজ শনিবার উত্তরবঙ্গে সব জেলাতেই সকালে হালকা থেকে মাঝারি কুয়াশার বজায় থাকবে।

আরও পড়ুন-  বঙ্গোপসাগরে গভীর নিম্নচাপ, কনকনে শীতের মাঝেই বৃষ্টি? হলুদ সতর্কতা কোন জেলায়

দৃশ্যমানতা ১৯৯ থেকে ৫০ মিটার পর্যন্ত নামবে পারে। দার্জিলিং, জলপাইগুড়ি, কোচবিহার, উত্তর দিনাজপুর জেলার কয়েকটি জায়গায় ঘন কুয়াশার পূর্বাভাস। ১১ জানুয়ারি থেকে ১৮ জানুয়ারি অর্থাৎ রবিবার থেকে বুধবার পর্যন্ত উত্তরবঙ্গে বিভিন্ন জেলায় সকালের দিকে হালকা থেকে মাঝারি কুয়াশার দাপট থাকবে। আবহাওয়া দফতর জানিয়েছে, কুয়াশার কারণে বিশেষ করে ভোর ও সকালের সময় সড়ক ও রেল চলাচলে সতর্কতা থাকার পরামর্শ দেওয়া হয়েছে। চালক ও যাত্রীদের সাবধানে গাড়ি চালানোর পরামর্শ দেওয়া হয়েছে। শনিবার কলকাতার সর্বোচ্চ তাপমাত্র ২২ ডিগ্রি সেলসিয়াস ও সর্বনিম্ন তাপমাত্রা ১১. ৫ ডিগ্রির আশেপাশে ঘোরাঘুরি কবে।

The post বজায় রয়েছে জাঁকিয়ে শীত, হাড় কাঁপানো ঠান্ডা কতদিন থাকবে ? কী জানাচ্ছে হাওয়া অফিস first appeared on KolkataTV.